SWELLIES SE HOKKIE-HELD
Tydens die Arthur Johnson-sportweek, waaraan Hoërskool Swellendam se seuns- en dogtershokkie-spanne gedurende die April-vakansie gaan deelneem het, is daar spelers vanuit al die spanne gekies om op ‘n hokkietoer Egipte toe te gaan in Junie-maand.
Een van ons leerders, Wilfred Sefoor, het die geleentheid met beide hande aangegryp toe hy en 9 ander Swellie-spelers uit al die ander spanne vir hierdie toer gekies is en sal ons skool se naam hoog hou in Egipte. Baie geluk met hierdie besondere prestasie, Wilfred
Die 0/16 Hokkie span
0/16 Dogtershokkie oppad Stellenbosch toe om aan die Bloemhof Investec Festival deel te neem
Hoërskool Swellendam se hokkie eerstespanne het verlede Saterdag (14 April) aan die Bellville-toernooi te Hoërskool Bellville deelgeneem.
Die hokkiedogters het beide hul vyf-aan-‘n-kant wedstryde op die mini-astrobane teen Hoërskool President en Monument Park gewen. Hulle het ook hul wedstryd teen Eben Donges op die volledige astrobaan ver gewen.
Hierdie dogters het hulle waarlik uitstekend van hul taak gekwyt en fantastiese spel opgelewer. Baie dankie aan hul afrigter, me. Anlie Potgieter, wat hul vergesel en touwys gemaak het.
Die hokkieseuns het ook goed gevaar teen die talle sterk skole waarteen hulle gespeel het. Die seuns het hul wedstryd teen Curro Hermanus lekker ver gewen, maar hulle het ongelukkig hul wedstryde teen Hoërskool Overberg op die volledige astrobaan en teen Bellville op die mini-baan verloor.
Dit was moeilike wedstryde, maar die seuns het hul koppe hoog gehou en sal hulself goed voorberei vir die wedstryde wat volg.